Akadémia

## A 717-esek akadémiája

Itt képzik ki a leendő ügynököket az akadémiai tanárok. Egy meglehetősen komplex kiképzést kapnak az itteni tanulók, akiket a továbbiakban kadétoknak neveznek. A tanárok általában tapasztalt ügynökök, akik már voltak kint terepen, így kellő szakmai tudást adnak át a tanulóiknak. A képzésre jellemző a katonai szigor, és a tantárgyakat sem szabad félvállról venni, hiszen nem elég a szakma felét tudni, ismerni kell minden szegletét, különösen, ha életmentésről vagy bűnüldözésről van szó.

## Tantárgyak és teljesítésük

A tantárgyak többnyire gyakorlati ismeretekből állnak. Mentést, kommandózást, (nem laikus, hanem szakmai) elsősegélynyújtást tanulnak a kadétok, tehát a tantárgyak a következők:

* Elsősegélynyújtás: a laikus elsősegélynyújtókkal ellentétben itt jóval nagyobb az elvárás.
* Jog: Talán a legelméletibb és legaláltalánosabb tantárgy, de az alkotmányt és a többi törvényt is alaposan tanulmányozzák. Nem csak a csillagközi büntetőtörvénykönyvet, de pl. a gyermekvédelmi törvényt is.
* Terepgyakorlat: ez magában foglal mentési és kommandós gyakorlatozásokat és fizikai kiképzést is
* Járművezetési gyakorlat: itt az ún. Főnixeket, az egység különleges járművét tanulják meg vezetni, jogsit szereznek rá
* Lövészgyakorlat: ez mindössze annyiban tér el a tereptől, hogy itt a fegyvereket tanulják meg kezelni és használni a kadétok
* Önvédelmi óra: közelharcot tanulnak fegyverrel, illetve a nélkül, többek között a gumibot, sokkoló és hasonló segédeszközök használatát is itt tanulják meg.

A tárgyak nem osztályzásra, hanem teljesítésre mennek. Mindenből át kell menni, a legvégén levizsgázni. A klasszikus értelembe vett vizsga egyedül a jognál működik, a járművezetés pl. ugyanúgy zajlik, mint az autóra szerezhető jogsiknál, van elméleti és gyakorlati vizsga is. A terepgyakorlaton kizárólag gyakorlati vizsga van, ahol a kadétoknak be kell mutatniuk egy sikeres túszmentést és egy sikeres kimentést is. A lövészgyakorlat csak aláírásra megy, de ha valakiről kiderül közben, hogy pszichésen alkalmatlan fegyvert használni, akkor azt rögtön eltanácsolják.

## Szakosodás

Az egyetemi szakokhoz hasonlóan itt is szakosodhatnak a kadétok, bár ebben egy kakuktojás van, ugyanis az első nem több, mint az átlagos vizsga letétele.

3 fő szakirány van:

* Ügynök: ez a legegyszerűbb, legkézenfekvőbb szakosodás. A kadét arra szakosodik, hogy terepen dolgozzon. Nem igényel semmi extra befektetést.
* Diszpécser: itt a diszpécserek speciális kiképzését kapja meg a kadét második évében. A diszpécseri ismeretek, mint új tantárgy, a második évben jön le, és egy kötelező kéthetes gyakorlat mellett vizsgaköteles.
* Hadnagyi vizsga: az akadémia elvégzésével hadnagyként vehet részt az egység életében a kadét. A hadnagyi vizsga lényegében egy féléves szakmai gyakorlat, azaz fél évig szolgálni kell az egységben. Ilyenkor az eskütételt és a többi vizsgát is előre hozzák. A bevállalósabb kadétok szoktak ide jelentkezni, mert ez rengeteg extra meló. A nyomozás fortélyait itt tanulhatják meg igazán, hiszen az egységben a hadnagyok szoktak nyomozni elsősorban.

## Záróvizsga és eskütétel

Az akadémiai évek azzal zárulnak, hogy a kadétok esküt tesznek, és eltöltenek az eskütétel napja után egy próbanapot az egységnél. Ha beválnak, maradhatnak terepen dolgozó ügynökként vagy szakosodástól függően diszpécserként, hadnagyként. Ezen a ponton kapják meg a jelvényüket és az igazolványukat is.